પ્રાપ્ત વિગતો અનુસાર, બોરસદ શહેરમાં આવેલા ટાઉનહોલ સ્થિત મહાદેવ રોડ પર રહેતા ચેતનભાઈ ગોપાલભાઈ પંચાલ ગત રાત્રે પોતાના મિત્ર અજય ઊર્ફે કાળિયો જગદીશભાઈ વાદી (રહે. પાવન એપાર્ટમેન્ટ, પાંચનાળા પાસે, બોરસદ)ની મોટરસાયકલ પર આણંદ આવવા નીકળ્યા હતા. અજય ઉર્ફે કાળિયાના મિત્રનો જન્મદિવસ હોવાથી આ બંને જણાએ આણંદ ખાતેની હોટલમાં દાલબાટી આરોગવાનો પ્રોગ્રામ બનાવ્યો હતો. બંને જણા બોરસદથી નાપા સુધી આવ્યા હતા. જાેકે અન્ય મિત્રોએ બોરસદ ખાતેની હોટલમાં જમવાનો પ્રોગ્રામ બનાવ્યો હોવાથી ચેતન પંચાલ અને તેના મિત્રએ હાઈવે પરની કોઈ હોટલમાં જમવાનું નક્કી કર્યું હતું. જેથી તે બંને તુરંત નાપાથી બોરસદ મોટર સાયકલને પરત આવતા હતા. ત્યારે દેદરડા ગામની સીમમાં એસ્સ્સાર પેટ્રોલ પંપ પાસે અજય વાદીએ આગળ જતી કાર સાથે પોતાની મોટર સાયકલ અથડાવતા મોટર સાયકલને સ્લીપ ખાઇ ગઇ હતી. આ અકસ્માતમાં ગંભીર રીતે ઘવાયેલા ચાલક અજય વાદીનું કરૂણ મોત નીપજયું હતું. જ્યારે પાછળ બેઠેલા ચેતન પંચાલને વધતા ઓછા પ્રમાણમાં ઈજા પહોંચી હતી. આ બનાવ અંગે બોરસદ રૂરલ પોલીસે અકસ્માતનો ગુનો દાખલ કરી આગળની કાર્યવાહી હાથ ધરી છે